|  |  |  |  |  |
| --- | --- | --- | --- | --- |
| **Pavyzdiniai vietos plėtros projektų atrankos kriterijai ir jų balai** | | | | |
| Prioritetiniai atrankos kriterijai pasirenkami tokie, kad padėtų atrinkti projektus, geriausiai atliepiančius miesto VVG strategijoje iškeltus tikslus ir problemas, remiamas veiklas ir labiausiai prisidėtų prie miesto VVG strategijoje numatytų pasiekti rodiklių.  Rekomenduojama pasirinkti 5-8 prioritetinius rodiklius, leisiančius atsirinkti labiausiai atitinkančius projektus. Reikšmingesniems kriterijams turėtų būti suteikiamas didesnis svoris.  Kriterijų detalizavimas balais turi būti aiškus ir nedviprasmiškas, sudarant galimybes vietos plėtros projektus atrinkti skaidriai, objektyviai (taikomi vienodai visiems projektų įgyvendinimo planams, pateiktiems pagal tą patį miesto VVG paskelbtą kvietimą), nediskriminuojančiai, vengiant interesų konfliktų, užtikrinant Projektų administravimo ir finansavimo taisyklių[[1]](#footnote-1) 5 p. nurodytų principų laikymąsi, taip pat užtikrinant, kad atrinkti vietos plėtros projektai atitiktų vietos plėtros strategiją ir pirmenybė būtų teikiama didesnį indėlį į vietos plėtros strategijos uždavinių ir tikslų įgyvendinimą turintiems vietos plėtros projektams.  Prie kiekvieno kriterijaus nurodomas galimas surinkti didžiausias balų skaičius pagal tą kriterijų.  Didžiausia projektui galima skirti balų suma – 100 balų. Taip pat nurodoma pasirinkta minimali balų suma, kurios naudos ir kokybės vertinimo etape nesurinkę projektai nėra tinkami finansuoti ir atmetami.  Kai projektams, surinkusiems vienodą galutinį balų skaičių, nepakanka pagal kvietimą teikti PĮP skirtos finansavimo lėšų sumos, pirmenybė teikiama projektams, surinkusiems daugiau balų pagal pirmąjį Aprašo nurodytą prioritetinį atrankos kriterijų. Jeigu projektai pagal šį prioritetinį atrankos kriterijų įvertinti vienodai, pirmenybė suteikiama projektams, surinkusiems daugiau balų pagal kitą iš eilės nurodytą prioritetinį atrankos kriterijų. Todėl kriterijai turi būti išdėlioti eilės tvarka pagal svarbą.  Jeigu suteikti vienodi balai pagal visus prioritetinius atrankos kriterijus, šie projektai nurodomi PĮP vertinimo ataskaitos sąraše „Projektai, kuriems rekomenduojama skirti finansavimą“ pagal PĮP pateikimo laiką.  Kriterijai yra pavyzdiniai, kiekviena miesto VVG gali pasirinkti kriterijus iš šio sąrašo, gali juos prisitaikyti pagal savo poreikius ar sukurti naujus, išlaikant aukščiau paminėtas nuostatas. Prioritetinių atrankos kriterijų sąrašas nėra baigtinis ir gali būti pildomas.  Paskutinėje skiltyje pateiktos nuorodos, kas galėtų būti vertinama suteikiant balus kiekviename konkrečiame kriterijuje.  Siekiant užtikrinti, kad atrankos kriterijai būtų aiškūs ir aktualūs, miestų VVG rekomenduojama prioritetinius atrankos kriterijus rengti kiekvienam Strategijos veiksmui skirtingus, orientuojantis į konkretaus Strategijos veiksmo, kuriam įgyvendinti numatoma atrinkti projektus, specifiką ir atsižvelgiant į Strategijoje pateikiamą, su konkretaus Strategijos veiksmo įgyvendinimu susijusią informaciją, analizės duomenis *(pvz., informaciją apie egzistuojančias tam tikrų gyventojų grupių problemas, siekiamą pokytį, didžiausių sunkumų turinčias tikslines grupes)*.  Prioritetinius vietos plėtros projektų atrankos kriterijus tvirtina visuotinis miesto VVG narių susirinkimas arba kolegialus valdymo organas, jeigu jam visuotinis narių susirinkimas yra suteikęs šią teisę, vadovaujantis Vietos plėtros strategijų įgyvendinimo taisyklių, patvirtintų Lietuvos Respublikos vidaus reikalų ministro 2024 m. sausio 22 d. įsakymu Nr. 1V-74 „Dėl Vietos plėtros strategijų įgyvendinimo taisyklių patvirtinimo“ 22 punktu. | | | | |
| Eil. Nr. | Kriterijus | Aprašymas | Balų skaičius | Pagrindimas |
|  | Pareiškėjo ir partnerio (-ių) patirtis įgyvendinant panašaus pobūdžio veiklas | Iki 1 metų | 0 | Pareiškėjas turi aprašyti (ir, jei yra galimybė pateikti pagrindžiančius dokumentus) savo veiklą, susijusią su planuojama, aiškiai nurodant, nuo kada tokia veikla teikiama. Vertinama patirtis kvietimo paskelbimo dienai. |
| nuo 1 iki 2 metų | 5 |
| nuo 2 iki 5 metų | 10 |
| 5 metai ir daugiau | 15 |
|  | Pareiškėjo patirtis vykdant nurodytą ar panašią veiklą: per pastaruosius 3 metus vykdyti projektai, kurių bendras biudžetas didesnis nei 3000 eurų ir projekto (-ų) veiklos tiesiogiai susiję su veiksmu, į kurį teikiama paraiška): | per pastaruosius 3 metus nurodytos ar panašios veiklos nevykdė | 0 | Pareiškėjas turi aprašyti savo veiklą, susijusią su planuojama, aiškiai nurodant, nuo kada tokia veikla teikiama, kokios veiklos apimtys, ar yra dalyvavęs kituose MVVG strategijos įgyvendinamų veiklų projektuose, kokia projekto vertė. Veiklos apimčiai pagrįsti gali pateikti finansinius dokumentus (finansines ataskaitas, pasirašytas paslaugų teikimo sutartis, priėmimo-perdavimo aktus ir pan.), projekto vertei – nuorodą į vykdytą projektą. Vertinama patirtis kvietimo paskelbimo dienai. |
| per pastaruosius 3 metus vykdė nurodytą ar panašią veiklą, tačiau veiklos apimtis/projekto vertė buvo mažesnė, nei xxx Eur | 5 |
| per pastaruosius 3 metus vykdė nurodytą ar panašią veiklą, veiklos apimtis didesnė, nei xxx Eur, neturi patirties dalyvaujant MVVG strategijos įgyvendinamose veiklose | 12 |
| per pastaruosius 3 metus vykdė nurodytą ar panašią veiklą, veiklos apimtis/projekto vertė didesnė, nei xxx Eur, turi patirties dalyvaujant MVVG strategijos įgyvendinamose veiklose | 15 |
|  | Pareiškėjo patirtis įgyvendinant Europos Sąjungos ar kitų fondų finansuojamuose projektuose | Neturi patirties įgyvendinant Europos Sąjungos ar kitų fondų finansuojamus projektus | 0 | Pareiškėjas turi aprašyti, kokius projektus šiuo metu įgyvendina, ar jau yra įgyvendinęs, nurodant projekto numerį, pavadinimą, vertę, finansavimo šaltinį, projekto veiklų pradžią ir pabaigą (jei projektas jau yra baigtas). Vertinama patirtis kvietimo paskelbimo dienai. |
| Pareiškėjas įgyvendina (projektas dar nėra baigtas) bent 1 Europos Sąjungos ar kitų fondų finansuojamą projektą | 1 |
| Pareiškėjas įgyvendino (projektas yra baigtas) 1 Europos Sąjungos ar kitų fondų finansuojamą projektą | 2 |
| Pareiškėjas įgyvendino (projektai yra baigti) daugiau, nei 1 Europos Sąjungos ar kitų fondų finansuojamą projektą | 3 |
|  | Paslaugų teikimo (veiklų vykdymo) reguliarumas / intensyvumas:  (*paslauga turi būti teikiama konkrečiai tikslinei grupei ne mažiau nei x kartų / dienų ir ne rečiau kaip x kartų per savaitę/mėnesį*) | nereguliarus paslaugų teikimas/veiklų vykdymas (rečiau, nei x kartų per savaitę/mėnesį) | 0 | Pareiškėjas turi aprašyti planuojamas veiklas, aiškiai nurodant, kuriai/kurioms tikslinėms grupėms bus vykdomos veiklos ir kokiu reguliarumu – kiek kiekvienai tikslinei grupei kartų, kaip dažnai, bei aiškiai pagrįsti tokio grafiko realumą ir turimus resursus (žmogiškuosius, finansinius, turto ir pan.) |
| iš dalies reguliarus paslaugų teikimas/veiklų vykdymas (ne mažiau nei x kartų / dienų, arba ne rečiau, nei x kartų per savaitę/mėnesį) | 5 |
| reguliarus paslaugų teikimas/veiklų vykdymas bent vienai tikslinei grupei (ne mažiau nei x kartų / dienų ir ne rečiau, nei x kartų per savaitę/mėnesį) | 10 |
| reguliarus paslaugų teikimas/veiklų vykdymas daugiau, nei vienai tikslinei grupei (ne mažiau nei x kartų / dienų ir ne rečiau, nei x kartų per savaitę/mėnesį) | 15 |
| reguliarus paslaugų teikimas/veiklų vykdymas visoms tikslinėms grupėms(ne mažiau nei x kartų / dienų ir ne rečiau, nei x kartų per savaitę/mėnesį) | 20 |
|  | Pradedamos teikti naujos socialinės paslaugos  *(laikoma, kad nauja socialinė paslauga yra tokia, kuri kvietimo paskelbimo dienai nėra teikiama MVVG teritorijoje)* | Planuojamos socialinės paslaugos nėra naujos | 0 | Jei MVVG teritorijoje planuojama teikti paslauga jau yra teikiama, pareiškėjas turi pateikti tikslias datas, kada tokia paslauga buvo pradėta teikti, bei aprašyti, kodėl teikiamos paslaugos poreikis yra nepakankamas (asmenų, kuriems reikalinga tokia paslauga, yra daugiau, nei šiuo metu suteikiama paslaugų ir pan.).  Jei planuojama pradėti teikti visai naują paslaugą, turi būti aprašyta, remiantis kitų MVVG ar kitų šalių patirtimi, kodėl tokia paslauga reikalinga, sėkminga ir t.t. |
| Planuojama teikti naują socialinę paslaugą arba socialinė paslauga teikiama iki 1 metų ir yra aiškus tokios teikiamos paslaugos poreikis | 5 |
| Planuojam teikti naują socialinę paslaugą ir toks paslaugos poreikis aiškiai pagrįstas | 10 |
|  | Projektu sprendžiama MVVG strategijoje identifikuota problema | Projektu sprendžiama problema/-os nenurodyta ir/ar nepagrįsta arba nesusijusi su Strategijoje nurodytomis problemomis, kurias siekiama spręsti | 0 | Pareiškėjas turi aiškiai nurodyti ir aprašyti, kokia problema/-os būtų sprendžiamos, aprašyti priežastis (jei yra galimybė – pagrįsti ir statistiniais duomenimis), lėmusias projekto įgyvendinimą ir aiškiai nurodyti, kokias ir kaip Strategijoje iškeltas problemas projektas spręs.  Gali būti nustatomas minimalus balas, pvz. „2“, kad finansuojami projektai spręstų Strategijoje iškeltas problemas |
| Projektu sprendžiama problema/-os susijusi su Strategijoje nurodytomis problemomis, kurias siekiama spręsti | 2 |
| Projektu sprendžiama problema/-os susijusi su bent viena Strategijoje nurodyta problema, kurias siekiama spręsti | 5 |
| Projektu sprendžiama problema/-os susijusi su bent viena Strategijoje nurodyta problema, kurias siekiama spręsti, aiškiai aprašytos ir nurodytos priežastys, lėmusios projekto įgyvendinimą | 7 |
| Projektu sprendžiama problema/-os susijusios su daugiau, nei viena Strategijoje nurodyta problema, kurias siekiama spręsti, aiškiai aprašytos ir nurodytos priežastys, lėmusios projekto įgyvendinimą | 10 |
|  | Kuriant darbo vietas bus tiesiogiai prisidedama ir prie kitų MVVG strategijoje nurodytų problemų sprendimo  *( t. y. vykdant socialinio verslo projektus ir kuriant darbo vietas, bus prisidedama ne tik prie verslumo skatinimo ir/ar užimtumo didinimo, bet taip pat sprendžiamos ir kitos MVVG strategijoje iškeltos problemos – socialinių paslaugų teikimas, vyresnio amžiaus asmenų įtrauktis ir pan.)* | Prie kitų MVVG strategijoje nurodytų problemų sprendimo neprisidedama | 0 | Pareiškėjas turi aiškiai nurodyti ir aprašyti, kokia problema/-os be verslumo skatinimo ir/ar užimtumo didinimo būtų sprendžiamos, ir trumpai aprašyti, kaip Strategijoje iškeltas problemas projektas spręs. |
| Prisidedama prie dar bent vienos MVVG strategijoje nurodytos problemos sprendimo | 2 |
| Prisidedama prie dar bent dviejų (ar daugiau) MVVG strategijoje nurodytų problemų sprendimo | 4 |
|  | Projektas įgyvendinamas su socialiniais partneriais ir/ar NVO | Projektas įgyvendinamas be partnerių, arba su partneriu/-iais, kurie nėra socialiniai partneriai ir/ar NVO | 0 | Pareiškėjas PĮP nurodo partnerius ir aiškiai aprašo, kodėl tokie partneriai pasirinkti, kokias veiklas vykdys projekte ir kokia pridėtinė jų vertė. Taip pat pateikia dokumentus, įrodančius jų statusą. |
| Projektas įgyvendinamas su partneriu/-iais, kurie yra socialiniai partneriai ir/ar NVO | 2 |
| Projektas įgyvendinamas su bent vienu partneriu, kuris yra socialinis partneris ir/ar NVO ir aiškiai pagrįstas partnerio būtinumas projekte | 5 |
| Projektas įgyvendinamas su daugiau, nei vienu partneriu, kuris yra socialinis partneris ir/ar NVO ir aiškiai pagrįstas partnerio būtinumas projekte | 7 |
| Projektas įgyvendinamas su daugiau, nei penkiais partneriais, kurie yra socialiniai partneriai ir/ar NVO ir aiškiai pagrįstas partnerių būtinumas projekte | 10 |
|  | Planuojamas projekto veiklų dalyvių skaičius | projekto veiklų dalyvių skaičius mažesnis kaip x asmenų | 0 | Rodiklio bus įsipareigojama siekti projekte ir už jo nepasiekimą gali būti taikomos finansinės korekcijos. Tačiau suteikiant balus turėtų būti vertinamas ir skaičiaus pagrįstumas – ar realu, kad tokio dydžio reikšmė bus pasiekta.  Gali būti numatyti ir vertinami skirtingų veiklų ar tik vienos kurios veiklos dalyviai. |
| projekto veiklų dalyvių skaičius ne mažesnis kaip x asmenų | 10 |
| projekto veiklų dalyvių skaičius ne mažesnis kaip xx | 15 |
| projekto veiklų dalyvių skaičius ne mažesnis kaip xxx | 20 |
|  | Planuojamas projekto veiklų dalyvių iš tikslinės grupės „vyresnio amžiaus/mažas pajamas gaunantys/bedarbiai/žmonės su negalia...“ skaičius | projekto veiklų dalyvių skaičius mažesnis kaip x asmenų | 10 | Jei išskiriama kažkokia konkreti dalyvių grupė, tai grindžiant dalyvių skaičių reikia įvertinti konkrečiai tos grupės dalyvius. Projekto įgyvendinimo metu turės būti pateikti dokumentai, įrodantys dalyvio priklausymą tai tikslinei grupei. |
| projekto veiklų dalyvių skaičius ne mažesnis kaip x asmenų | 10 |
| projekto veiklų dalyvių skaičius ne mažesnis kaip xx | 15 |
| projekto veiklų dalyvių skaičius ne mažesnis kaip xxx | 20 |
|  | Naujų savanorių įtraukimas į projekto veiklų vykdymą | į projektų veiklų vykdymą nauji savanoriai neįtraukiami | 0 | Pareiškėjas aiškiai nurodo kiek savanorių bus pritraukiama projekto veiklų vykdymui ir aiškiai aprašo jų funkcijas, vykdomas veiklas, atsakomybes ir poreikį. Papildomas vertinimo balas suteikiamas, jei kartu su PĮP pateikiama pasirašyta naujo savanorio savanorystės sutartis.  Naujo savanorio savanorystės sutartis turi būti pasirašyta ne anksčiau, nei buvo paskelbtas kvietimas teikti PĮP. Jei savanorystės sutartis pasirašoma iki kvietimo teikti PĮP paskelbimo, tai nevertinama kaip naujo savanorio įtraukimas į projekto veiklų vykdymą. |
| į projektų veiklų vykdymą įtrauktas ne mažiau kaip 1 naujas savanoris ir jo būtinumas pagrįstas  papildomas 1 balas suteikiamas, jei pateikiama savanorystės sutartis | 1-2 |
| į projektų veiklų vykdymą įtraukti ne mažiau kaip 3 savanoriai ir jų būtinumas pagrįstas  papildomas 1 balas suteikiamas, jei pateikiama savanorystės sutartis | 6-7 |
| į projektų veiklų vykdymą įtraukti ne mažiau kaip 5 savanoriai ir jų būtinumas pagrįstas  papildomas 1 balas suteikiamas, jei pateikiama savanorystės sutartis | 9-10 |
|  | Numatytų renginių/užsiėmimų/mokymų skaičius | Renginiai, mokymai ir/ar užsiėmimai nenumatyti | 0 | Pareiškėjas nurodo, kokiomis temomis bus vykdomi renginiai/užsiėmimai/mokymai ir kiek jų numatyta |
| numatyti ne mažiau kaip x renginiai/užsiėmimai/mokymai | 5 |
| numatyti ne mažiau kaip x renginiai/užsiėmimai/mokymai, ne mažiau, kaip x skirtingomis temomis | 10 |
|  | Individualių konsultacijų vienam dalyviui skaičius | konsultacijos nenumatytos | 0 | Pareiškėjas nurodo, kokiomis temomis bus teikiamos konsultacijos, kiek skirtingų temų ir kiek konsultacijų numatyta vienam dalyviui. |
| numatytos ne mažiau kaip x konsultacijos vienam dalyviui | 5 |
| Numatytos ne mažiau kaip x konsultacijos vienam dalyviui, ne mažiau, kaip x skirtingomis temomis | 10 |
|  | Profesinių ir kitų įgūdžių pasirinkimo skaičius | Profesinių ir kitų įgūdžių pasirinkimas nenumatytas | 0 | Pareiškėjas aprašo, kokie siūlomi profesinių ir kitų įgūdžių pasirinkimai. Skirtingais laikomi pasirinkimai, jei profesija pagal profesijų klasifikatorių priskiriama skirtingam pavadinimui. |
| numatytas ne mažiau, kaip 1 profesinių ir kitų įgūdžių pasirinkimas | 2 |
| numatyti daugiau kaip 3 profesinių ir kitų įgūdžių pasirinkimai | 4 |
| numatyti daugiau kaip 5 profesinių ir kitų įgūdžių pasirinkimai | 5 |
|  | Vienam projekto veiklų dalyviui vidutiniškai tenkanti skiriamo finansavimo lėšų suma: | 1 500,00 Eur ir daugiau | 0 | Vertinama visą planuojamą projekto vertę dalinant iš dalyvių skaičiaus.  Galima numatyti tik konkrečiai veiklai, tuomet būtų vertinama tik konkrečiai veiklai skiriamą lėšų dalį dalinant iš tai veiklai planuojamo dalyvių skaičiaus.  Tinkamumo finansuoti vertinimo metu patikslinus projekto vertę, naudos ir kokybės vertinimas iš naujo neatliekamas. |
| 1 200,00 – 1 499,99 Eur | 1 |
| 1 000,00 – 1 199,99 Eur | 2 |
| 800,00 – 999,99 Eur | 4 |
| 600,00 – 799,99 Eur | 6 |
| 400,00 – 599,99 Eur | 8 |
| Iki 400,00 Eur | 10 |
|  | Vienai darbo vietai sukurti tenkanti skiriamo finansavimo lėšų suma: | 60 000 Eur ir daugiau | 0 | Tinkamumo finansuoti vertinimo metu patikslinus projekto vertę, naudos ir kokybės vertinimas iš naujo neatliekamas. |
| 50 001,00 – 59 999,99 Eur | 2 |
| 40 001,00 – 50 000,00 Eur | 4 |
| Iki 40 000,00 Eur | 6 |
|  | Pareiškėjas ir/ar partneris prie vienos darbo vietos sukūrimo prisideda nuosava lėšų suma: | Iki 7 099,99 Eur | 0 | Tinkamumo finansuoti vertinimo metu patikslinus projekto vertę, naudos ir kokybės vertinimas iš naujo neatliekamas. |
| 7 100,00 – 14 199,99 | 3 |
| Virš 14 200,00 Eur | 6 |
|  | Numatytas didesnis pareiškėjo ir/ar partnerio prisidėjimas prie projekto | didesnis prisidėjimas, nei nustatyta kvietime, nenumatytas, arba prisidėjimas iki 10,00 proc. | 0 | Vertinamas pareiškėjo nuosavas indėlis. Tinkamumo finansuoti vertinimo metu pasikeitus projekto vertei, išlaikomas pradinis intensyvumas. |
| pareiškėjo ir/ar partnerio prisidėjimas prie projekto 10,01–15,00 proc. | 2 |
| pareiškėjo ir/ar partnerio prisidėjimas prie projekto 15,01–25,00 proc. | 5 |
| pareiškėjo ir/ar partnerio prisidėjimas prie projekto daugiau nei 25,01 proc. | 10 |
|  | Numatytos veiklos, susijusios su bendradarbiavimo tinklų kūrimu | bendradarbiavimo veikla nenumatyta | 0 | Pareiškėjas turi aiškiai nurodyti, kiek ir kokių veiklų vykdys su kita miesto VVG ir pateikti ketinimų protokolus, susitarimus ar kitus dokumentus dėl tokių veiklų vykdymo. |
| numatyta 1 bendradarbiavimo veikla su kitos miesto VVG teritorijoje veikiančiu juridiniu asmeniu | 2 |
| numatyta 1 bendradarbiavimo veikla su kitos miesto VVG teritorijoje veikiančiu asmeniu ir toks bendradarbiavimas aiškiai pagrįstas | 5 |
| numatytos 2 ir daugiau bendradarbiavimo veiklų su kitos miesto VVG teritorijoje veikiančiu juridiniu asmeniu ir toks bendradarbiavimas aiškiai pagrįstas | 10 |
|  | Savarankiškai dirbančių asmenų (sukurtų darbo vietų) skaičius | darbo vietų nebus sukurta | 0 | Pareiškėjas nurodo, kiek po projekto veiklų bus sukurta naujų darbo vietų ir aiškiai pagrindžia (ankstesniais pavyzdžiais, kitų gerąja praktika ir pan.). Įsipareigojimas dėl sukurtų darbo vietų gali būti perkeliamas į finansavimo sutartį. |
| nurodyta, kad po projekto įgyvendinimo bus sukurta bent 1 darbo  vieta arba asmuo pradės dirbti savarankiškai | 2 |
| nurodyta, kad po projekto įgyvendinimo bus sukurta bent 1 darbo  vieta arba asmuo pradės dirbti savarankiškai ir tai aiškiai pagrįsta | 7 |
| nurodyta, kad po projekto įgyvendinimo bus sukurtos bent 2 darbo  vietos arba bent 2 asmenys pradės dirbti savarankiškai ir tai aiškiai pagrįsta | 10 |
| pareiškėjas/partneris yra jauno verslo subjektas | 2 |



1. Projektų administravimo ir finansavimo taisyklės, patvirtintos 2022 m. birželio 22 d. Lietuvos Respublikos finansų ministro įsakymu Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“. [↑](#footnote-ref-1)